b'\n_START_ARTICLE_\nEllen Barkin\n_START_PARAGRAPH_\nEllen Rona Barkin (s. 16. huhtikuuta 1954 New York, New York) on yhdysvaltalainen n\xc3\xa4yttelij\xc3\xa4._NEWLINE_H\xc3\xa4n syntyi amerikanjuutalaiseen perheeseen. H\xc3\xa4n aloitti n\xc3\xa4yttelij\xc3\xa4nuransa 1980-luvun vaihteessa. H\xc3\xa4nen uransa tunnetuimpia elokuvia ovat muun muassa Svengijengi vauhdissa j\xc3\xa4lleen (Diner, 1982), Kantrin kaipuu (Tender Mercies, 1983), Down by Law (1986), Likaiset lahjukset (The Big Easy, 1987), Siesta (1987), Rakkauden meri (Sea of Love, 1989) ja Ocean\xe2\x80\x99s Thirteen (2007). T\xc3\xa4m\xc3\xa4n lis\xc3\xa4ksi h\xc3\xa4n on n\xc3\xa4ytellyt lukuisissa televisioelokuvissa ja voittanut Emmy-palkinnon televisioelokuvasta Before Women Had Wings (1997). Sen lis\xc3\xa4ksi h\xc3\xa4n on luonut uraa teatterissa._NEWLINE_Ellen Barkin on ollut kaksi kertaa naimisissa, mutta kummatkin avioliitot ovat p\xc3\xa4\xc3\xa4ttyneet eroon. Ensimm\xc3\xa4isest\xc3\xa4 avioliitosta n\xc3\xa4yttelij\xc3\xa4 Gabriel Byrnen kanssa h\xc3\xa4nell\xc3\xa4 on kaksi lasta.'